CELEX: 32020R0516
Language: lv
Date: 2020-04-03 00:00:00
Title: Komisijas Īstenošanas regula (ES) 2020/516 (2020. gada 3. aprīlis) par atsevišķu preču klasifikāciju kombinētajā nomenklatūrā

14.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 114/1
               
            
         KOMISIJAS ĪSTENOŠANAS REGULA (ES) 2020/516
         (2020. gada 3. aprīlis)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Šī regula uzliek saistības kopumā un ir tieši piemērojama visās dalībvalstīs.
         
         
            Briselē, 2020. gada 3. aprīlī
            
               
                  Komisijas
               
               
                  un tās priekšsēdētājas vārdā
               
               
                  Nodokļu politikas un muitas savienības Ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Tukša cirkonija sakausējuma caurule ar atvērtiem galiem, ar aptuveno garumu 4 m un aptuveno svaru 0,5 kg.
                        Cauruli paredzēts uzpildīt ar kodoldegvielu, metināt, salikt, noslēgt un tādu izmantot par urāna tablešu tvertni degvielas elementā.
                     
                     
                        8109 90 00 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XV sadaļas 3., 5. un 6. piezīmi un KN kodu 8109 un 8109 90 00  formulējumu.
                        Ņemot vērā izstrādājuma objektīvās īpašības un pazīmes, tas atbilst pozīcijas 8109 formulējumam, kurā ietverti cirkonija sakausējumu izstrādājumi, ko izmanto, piemēram, kodoldegvielas kasetnēm paredzētu apvalku un atomelektrostaciju metāla konstrukciju ražošanā (sk. arī Harmonizētās sistēmas skaidrojumus par pozīciju 8109).
                        Caurule vēl tiek pakļauta dažādiem procesiem, iekams tā tiek iestrādāta konkrētos identificējamos izstrādājumos. Tāpēc, uzrādot muitā, izstrādājumam nav pozīcijas 8401 kodolreaktoriem paredzētu degvielas elementu (kasetņu) objektīvo īpašību. Tāpēc to nevar klasificēt pozīcijā 8401 pie neapstarotiem degvielas elementiem (kasetnēm) kodolreaktoriem.
                        Tādēļ izstrādājums ir klasificējams ar KN kodu 8109 90 00  pie citādiem cirkonija izstrādājumiem.